stanford-oval/wikipedia huggingface dataset:
โรงพยาบาลเมาต์ออเบิร์น

| โรงพยาบาลเมาต์ออเบิร์น |
| --- | --- |
Beth Israel Lahey Health
ทางเข้าหลักมองจากถนนหน้าโรงพยาบาล

ภูมิศาสตร์
ที่ตั้ง: แคมบริดจ์, รัฐแมสซาชูเสตส์, สหรัฐ
พิกัด: 42°22′28″N 71°08′02″W﻿ / ﻿42.374414°N 71.133776°W﻿ / 42.374414; -71.133776
หน่วยงาน
ประเภท: โรงพยาบาลเพื่อการเรียนการสอน
สังกัด: สถาบันแพทยศาสตร์ฮาร์วาร์ด
บริการสุขภาพ
จำนวนเตียง: 213  (อัตราการครองเตียง = 76%)
ประวัติ
เปิดให้บริการ: ค.ศ. 1886
ลิงก์
เว็บไซต์: https://www.mountauburnhospital.org/
โรงพยาบาลเมาต์ออเบิร์น (อังกฤษ: Mount Auburn Hospital) เป็นโรงพยาบาลในสหรัฐ ตั้งอยู่ที่เมืองเคมบริดจ์ ในรัฐแมสซาชูเซตส์ โรงพยาบาลก่อตั้งเมื่อ พ.ศ. 2409 (ค.ศ. 1866) เริ่มเปิดดำเนินการอีกครั้งในปี พ.ศ. 2429 (ค.ศ. 1886) เดิมมีชื่อว่า โรงพยาบาลเคมบริดจ์ (Cambridge Hospital) และเปลี่ยนชื่อเป็นโรงพยาบาลเมาต์ออเบิร์นในภายหลัง  และตั้งแต่ปี พ.ศ. 2539 โรงพยาบาลเมาต์ออเบิร์นนี้เป็นหนึ่งในโรงพยาบาลที่ใช้สำหรับแพทย์ฝึกหัดจากมหาวิทยาลัยฮาร์วาร์ด และในปี พ.ศ. 2549 เมาต์ออเบิร์นได้รับเลือกเป็นหน่วยงานที่น่าทำงานจากทางหนังสือพิมพ์ของบอสตัน
พระบาทสมเด็จพระมหาภูมิพลอดุลยเดชมหาราช บรมนาถบพิตรเสด็จพระราชสมภพ ณ โรงพยาบาลนี้
อาคารพาร์ซันส์เป็นอาคารหลังแรกของโรงพยาบาลเมาต์ออเบิร์น ซึ่งสร้างขึ้นในปี พ.ศ. 2429 เป็นที่ตั้งของแผนกรังสีวิทยา ก่อตั้งโดย นพ.ริชาร์ด แชตซกี (Richard Schatzki) เขาเป็นคนแรกที่อธิบายสาเหตุที่พบบ่อยที่สุดของการกลืนลำบากซึ่งปัจจุบันรู้จักกันในชื่อ Schatzki ring แผนกมีการฝึกอบรมแพทย์ประจำบ้านรังสีวิทยา
แหล่งข้อมูลอื่น

ภาพถ่ายทางอากาศของ โรงพยาบาลเมาต์ออเบิร์น
โรงพยาบาลเมาต์ออเบิร์น – เว็บไซต์อย่างเป็นทางการ
| ฐานข้อมูลการควบคุมรายการหลักฐาน  |
| --- | --- |
นานาชาติ:  ISNI  VIAF 
ประจำชาติ:  สหรัฐ
ชวัลวัฒน์ จันทผดาวัลย์

สิบเอก ชวัลวัฒน์ จันทผดาวัลย์ (ชื่อเล่น: กู๊ดวิว; วันเกิด 29 พฤศจิกายน พ.ศ. 2541 — ) เป็นนักกีฬากระโดดน้ำชายของประเทศไทย มีชื่อเสียงจากการคว้ารางวัลเหรียญทองแดง (ประเภทเดี่ยว) กระโดดน้ำประเภทสปริงบอร์ด 3 เมตรชายคนแรกในรอบ 17 ปี ในการแข่งขันกีฬากระโดดน้ำซีเกมส์ 2021 ครั้งที่ 31 ประเทศเวียดนาม
ชีวิตส่วนตัว

ชวัลวัฒน์ มีชื่อเดิมว่า ยศวัจน์ จันทผดาวัลย์ เกิดวันที่ 29 พฤศจิกายน พ.ศ. 2541 ที่จังหวัดชลบุรี เริ่มเข้าแข่งขันกีฬากระโดดน้ำระดับภูมิภาคขณะเรียนอยู่ชั้น ม.5 ที่โรงเรียนธรรมศาสตร์คลองหลวงวิทยาคม ปัจจุบันศึกษาอยู่คณะนิติศาสตร์ มหาวิทยาลัยธรรมศาสตร์ และคณะรัฐศาสตร์ มหาวิทยาลัยรามคำแหง พร้อมกับได้รับการสนับสนุนให้เป็นนักเรียนนายสิบ จนสำเร็จการศึกษาจากโรงเรียนนายสิบทหารบก รุ่นที่ ๒๒/๒ และยังเป็นนักกีฬาหลัก ของทีมนักกระโดดน้ำชายทีมชาติไทยสังกัดศูนย์ฝึกกีฬากระโดดน้ำ มหาวิทยาลัยธรรมศาสตร์ ศูนย์รังสิต โดยมี ร้อยตรี สังวาลย์ เฟื่องดี สุชาติ พิชิ และชาแนน ฮีทรอย (อังกฤษ: Shannon Heath Roy) เป็นครูผู้ฝึกสอน ได้รับคัดเลือกให้เป็นตัวแทนนักกีฬาเข้าแข่งขันกีฬากระโดดน้ำระดับนานาชาติจากสมาคมกีฬาว่ายน้ำแห่งประเทศไทย (ส.ว.ท.)
รางวัล > ระดับชาติ

การแข่งขันกีฬากระโดดน้ำชิงชนะเลิศแห่งประเทศไทย ประจำปี 2563
เหรียญทอง กระโดดน้ำ ประเภทสปริงบอร์ด 3 เมตร – ชาย
การแข่งขันกีฬากระโดดน้ำชิงชนะเลิศแห่งประเทศไทย ประจำปี 2565
เหรียญทอง  กระโดดน้ำ ประเภทสปริงบอร์ด 3 เมตร – ชาย
การแข่งขันกีฬากระโดดน้ำชิงชนะเลิศแห่งประเทศไทย ประจำปี 2566
เหรียญทอง กระโดดน้ำ ประเภทสปริงบอร์ด 3 เมตร – ชาย
รางวัล > ระดับภูมิภาคและนานาชาติ

ซีเกมส์ 2015 ครั้งที่ 28 ประเทศสิงคโปร์
เหรียญทองแดง กระโดดน้ำ ประเภทซิงโครไนซ์แฟลตฟอร์ม 10 เมตร – ชาย (คู่กับธีรภัทร ศิริบูรณ์)
ซีเกมส์ 2019 ครั้งที่ 30 ประเทศฟิลิปปินส์
เหรียญเงิน กระโดดน้ำ ประเภทซิงโครไนซ์แฟลตฟอร์ม 3 เมตร – ชาย (คู่กับฐิติภูมิ มากสิน)
ซีเกมส์ 2021 ครั้งที่ 31 ประเทศเวียดนาม
เหรียญทองแดง กระโดดน้ำ ประเภทสปริงบอร์ด 3 เมตร – ชาย
ยศ

พ.ศ. 2561 – สิบตรี
1 กรกฎาคม พ.ศ. 2563 – สิบโท
1 กรกฎาคม พ.ศ. 2565 – สิบเอก
ชื่อเสียง

ภาพถ่ายของ ชวัลวัฒน์ จันทผดาวัลย์ ในรายการแข่งขันกระโดดน้ำ 2022 World Aquatics Championships Budapest ครั้งที่ 19 ได้รับคัดเลือกเป็นหนึ่งในสุดยอดภาพข่าวต่างประเทศจากทั่วโลกประจำสัปดาห์ เช่น
สำนักข่าว แอสโซซิเอเต็ดเพรส (อังกฤษ: Associated Press, AP) นครนิวยอร์ก โดย Pamela Hassell ช่างภาพสำนักข่าว AP คัดเลือกให้เป็นหนึ่งในประมวลสุดยอดภาพข่าว AP Week in Pictures ประจำสัปดาห์ (25 มิถุนายน – 1 กรกฎาคม พ.ศ. 2565) ลำดับที่ 7/18
สำนักข่าว The Sydney Morning Herald (SMH) ประเทศออสเตรเลีย ได้รับคัดเลือกเป็นหนึ่งในสุดยอดภาพที่ดีที่สุดทั่วทุกมุมโลก (Gallery: The best photos from around the world) ลำดับที่ 3/12
แหล่งข้อมูลอื่น

ชวัลวัฒน์ จันทผดาวัลย์ at FINA.org
อำเภอบางใหญ่

สำหรับความหมายอื่นของ "บางใหญ่" ดูที่ บางใหญ่ (แก้ความกำกวม)
| อำเภอบางใหญ่ |
| --- | --- |
อำเภอ
การถอดเสียงอักษรโรมัน
 • อักษรโรมัน: Amphoe Bang Yai
เซ็นทรัล เวสต์เกต
คำขวัญ: อำเภอบางใหญ่ บ้านเมืองน่าอยู่ ผู้คนน่ารัก
แผนที่จังหวัดนนทบุรี เน้นอำเภอบางใหญ่
พิกัด: 13°52′36″N 100°24′14″E﻿ / ﻿13.87667°N 100.40389°E﻿ / 13.87667; 100.40389
ประเทศ:  ไทย
จังหวัด: นนทบุรี
พื้นที่
 • ทั้งหมด: 96.398 ตร.กม. (37.219 ตร.ไมล์)
ประชากร (2566)
 • ทั้งหมด: 170,223 คน
 • ความหนาแน่น: 1,765.84 คน/ตร.กม. (4,573.5 คน/ตร.ไมล์)
รหัสไปรษณีย์ : 11140
รหัสภูมิศาสตร์: 1203
ที่ตั้งที่ว่าการ: ที่ว่าการอำเภอบางใหญ่ เลขที่ 9/317 หมู่ที่ 6 ซอยบางใหญ่ซิตี้ ซอย 7 ถนนกาญจนาภิเษก ตำบลเสาธงหิน อำเภอบางใหญ่ จังหวัดนนทบุรี 11140
 ส่วนหนึ่งของสารานุกรมประเทศไทย
บางใหญ่ เป็นอำเภอหนึ่งของจังหวัดนนทบุรี มีประชากรค่อนข้างมาก แต่เดิมตั้งอยู่บริเวณที่คลองสามสายมาบรรจบกันได้แก่ ปลายคลองอ้อมนนท์ สุดคลองบางกอกน้อย และต้นคลองบางใหญ่ แต่ปัจจุบันตัวอำเภอได้ย้ายมาอยู่ในหมู่บ้านบางใหญ่ซิตี้ ซึ่งได้รับความเจริญอย่างรวดเร็วจากการก่อสร้างถนนกาญจนาภิเษกและถนนรัตนาธิเบศร์ มีบริการที่ทันสมัย เช่น โรงพยาบาล ห้างสรรพสินค้า ตลาดกลางของจังหวัด หน่วยงานราชการ หมู่บ้านจัดสรรที่เกิดใหม่ ดังนั้น พื้นที่การเกษตรอาจไม่พบเห็นในเขตเมืองแล้ว โดยส่วนหนึ่งของเขตเมืองบางใหญ่อยู่ในพื้นที่ของอำเภอบางบัวทอง
ที่ตั้งและอาณาเขต

อำเภอบางใหญ่ตั้งอยู่ทางทิศตะวันตกค่อนไปทางใต้ของจังหวัด ห่างจากตัวจังหวัดนนทบุรี 8.11 กิโลเมตร มีอาณาเขตติดต่อดังนี้
ทิศเหนือ ติดต่อกับอำเภอไทรน้อยและอำเภอบางบัวทอง มีคลองบางแพรก, แนวเส้นขนานคลองบางแพรก, แนวด้านหลังโรงเรียนอนุบาลรัตนาธิเบศร์, ลำรางบางน้อย, ซอยอธิเบศร์ 1, ลำรางบางน้อย, แนวรั้วหมู่บ้านกฤษดานคร 10, แนวเขตหมู่บ้านเกล้ารัตนา, แนวเขตหมู่บ้านร่มรื่นวิลล์, แนวด้านหลังหมู่บ้านเกล้ารัตนา, คลองบางเดื่อ (วัดบางเดื่อ) และคลองอ้อมเป็นเส้นแบ่งเขต
ทิศตะวันออก ติดต่อกับอำเภอเมืองนนทบุรี มีคลองวัดประชารังสรรค์, ทางหลวงท้องถิ่น นบ.ถ 1-0010 (โรงเรียนเตรียมอุดมศึกษาพัฒนาการฯ-วัดสวนแก้ว), ซอยบางกร่าง 25 (หน้าค่าย), ถนนหลังวัดยุคันธราวาส และคลองวัดยุคันธราวาสเป็นเส้นแบ่งเขต
ทิศใต้ ติดต่อกับอำเภอบางกรวย มีคลองบางกอกน้อย, คลองบางค้อ, คลองนาคเกี้ยว, คลองบางนา, คลองหัวคูใน (วัดพระเงิน), ถนนบางม่วง-บางคูลัด, คลองจีนบ่าย และคลองขุดใหม่เป็นเส้นแบ่งเขต
ทิศตะวันตก ติดต่อกับอำเภอพุทธมณฑล (จังหวัดนครปฐม) มีคลองนราภิรมย์เป็นเส้นแบ่งเขต
ประวัติศาสตร์

ท้องที่ที่เป็นอำเภอบางใหญ่ทุกวันนี้เดิมอยู่ในเขตการปกครองของอำเภอบางใหญ่ (บางกรวย) และอำเภอบางบัวทองซึ่งมีพื้นที่กว้างขวางมาก ใน พ.ศ. 2460 ทางราชการจึงได้พิจารณาแบ่งตำบลบางใหญ่และบางม่วงจากอำเภอบางใหญ่ (บางกรวย) และแบ่งตำบลบางแม่นาง เสาธงหิน และบ้านใหม่จากอำเภอบางบัวทองมาจัดตั้งเป็น กิ่งอำเภอบางแม่นาง เพื่อความสะดวกในการปกครอง ในช่วงแรกตั้งที่ว่าการกิ่งอำเภออยู่บริเวณวัดส้มเกลี้ยง หมู่ที่ 2 ตำบลบางแม่นาง
ในวันที่ 1 เมษายน พ.ศ. 2464 กิ่งอำเภอบางแม่นางได้รับโอนตำบลบางเลนจากอำเภอนนทบุรีมาอยู่ในการปกครอง และยกฐานะขึ้นเป็น อำเภอบางแม่นาง ตามประกาศกระทรวงนครบาล ต่อมาใน พ.ศ. 2466 ได้ย้ายที่ว่าการอำเภอมาตั้งในท้องที่หมู่ที่ 2 ตำบลบางม่วง บริเวณปากคลองบางใหญ่แยกคลองอ้อมนนท์และคลองบางกอกน้อย ประชาชนจึงนิยมเรียกอำเภอนี้ว่า "บางใหญ่" ตามไปด้วย จนกระทั่งในวันที่ 19 ตุลาคม พ.ศ. 2473 กระทรวงมหาดไทยได้ประกาศเปลี่ยนชื่ออำเภอบางแม่นางเป็น อำเภอบางใหญ่ ตามความคุ้นเคยของประชาชน ส่วนอำเภอบางใหญ่ (เดิม) นั้นเปลี่ยนชื่อเป็น "อำเภอบางกรวย" แทน เพื่อไม่ให้ซ้ำซ้อนกัน
ครั้นใน พ.ศ. 2486 ประเทศไทยประสบปัญหาเศรษฐกิจตกต่ำอย่างหนักเพราะได้รับผลกระทบจากสงครามโลกครั้งที่ 2 จังหวัดนนทบุรีถูกยุบลงเพื่อเป็นการประหยัดงบประมาณราชการ อำเภอบางใหญ่ถูกโอนไปขึ้นกับจังหวัดธนบุรีพร้อมกับอำเภอบางบัวทองและอำเภอบางกรวย จนกระทั่งใน พ.ศ. 2489 ได้มีการจัดตั้งจังหวัดนนทบุรีขึ้นมาอีกครั้ง อำเภอบางใหญ่จึงกลับมาอยู่ในการปกครองของทางจังหวัดจนถึงปัจจุบัน
ต่อมาใน พ.ศ. 2532 อำเภอบางใหญ่พร้อมทั้งส่วนราชการอื่น ๆ ได้ย้ายที่ทำการไปตั้งในหมู่บ้านบางใหญ่ซิตี้ ใกล้จุดตัดระหว่างถนนรัตนาธิเบศร์กับถนนตลิ่งชัน-สุพรรณบุรี เนื่องจากได้รับบริจาคที่ดินให้สร้างศูนย์ราชการขึ้น นับแต่นั้นมา การเป็นที่ตั้งหน่วยงานการบริหารราชการ ประกอบกับการโฆษณาของหมู่บ้านจัดสรรแห่งนั้นทำให้บางใหญ่ซิตี้กลายเป็นชุมชนบางใหญ่และย่านบางใหญ่ในความรับรู้ของคนทั่วไป ส่วนตัวอำเภอบางใหญ่เดิมนั้นปัจจุบันมักถูกเรียกว่า "บางใหญ่เก่า" และอยู่ในเขตเทศบาลตำบลบางม่วง
การแบ่งเขตการปกครอง > การปกครองส่วนภูมิภาค

อำเภอบางใหญ่แบ่งเขตการปกครองย่อยออกเป็น 6 ตำบล แต่ละตำบลแบ่งย่อยออกเป็นหมู่บ้าน รวม 69 หมู่บ้าน ได้แก่
| ลำดับ | อักษรไทย | อักษรโรมัน | จำนวนหมู่บ้าน | จำนวนประชากร (ธันวาคม 2565) | สี | แผนที่ |
| --- | --- | --- | --- | --- | --- | --- |
| 1. | บางม่วง | Bang Muang | 15 | 19,872 |   |  |
| 2. | บางแม่นาง | Bang Mae Nang | 18 | 53,991 |   |  |
| 3. | บางเลน | Bang Len | 11 | 20,151 |   |  |
| 4. | เสาธงหิน | Sao Thong Hin | 8 | 40,964 |   |  |
| 5. | บางใหญ่ | Bang Yai | 6 | 22,003 |   |  |
| 6. | บ้านใหม่ | Ban Mai | 11 | 9,615 |   |  |
การแบ่งเขตการปกครอง > การปกครองส่วนท้องถิ่น

ท้องที่อำเภอบางใหญ่ประกอบด้วยองค์กรปกครองส่วนท้องถิ่น 8 แห่ง ได้แก่
เทศบาลเมืองบางแม่นาง ครอบคลุมพื้นที่ตำบลบางแม่นาง (ยกเว้นบางส่วนของหมู่ที่ 3, 5–8)
เทศบาลเมืองบางใหญ่ ครอบคลุมพื้นที่ตำบลบางแม่นาง (เฉพาะบางส่วนของหมู่ที่ 3, 5–8) ตำบลบางใหญ่ (เฉพาะหมู่ที่ 2 และบางส่วนของหมู่ที่ 1, 3–6) และตำบลบ้านใหม่ (เฉพาะบางส่วนของหมู่ที่ 1, 2, 4)
เทศบาลเมืองเสาธงหิน ครอบคลุมพื้นที่ตำบลเสาธงหิน (เฉพาะหมู่ที่ 4–8 และบางส่วนของหมู่ที่ 1–3)
เทศบาลเมืองบางเลน ครอบคลุมพื้นที่ตำบลบางเลน (เฉพาะหมู่ที่ 1–3, 6–10 และบางส่วนของหมู่ที่ 4, 11)
เทศบาลเมืองบ้านบางม่วง ครอบคลุมพื้นที่ตำบลบางม่วง (เฉพาะหมู่ที่ 1, 3–11, 13–15 และบางส่วนของหมู่ที่ 12)
เทศบาลตำบลบางม่วง ครอบคลุมพื้นที่ตำบลบางม่วง (เฉพาะหมู่ที่ 2 และบางส่วนของหมู่ที่ 12) ตำบลบางเลน (เฉพาะหมู่ที่ 5 และบางส่วนของหมู่ที่ 4, 11) และตำบลเสาธงหิน (เฉพาะบางส่วนของหมู่ที่ 1–3)
องค์การบริหารส่วนตำบลบางใหญ่ ครอบคลุมพื้นที่ตำบลบางใหญ่ (เฉพาะนอกเขตเทศบาลเมืองบางใหญ่)
องค์การบริหารส่วนตำบลบ้านใหม่ ครอบคลุมพื้นที่ตำบลบ้านใหม่ (เฉพาะนอกเขตเทศบาลเมืองบางใหญ่)
การคมนาคม

ถนนสายสำคัญของอำเภอบางใหญ่ ได้แก่
| --- | --- |
 ถนนกาญจนาภิเษก (ทางหลวงพิเศษหมายเลข 9)  ทางหลวงพิเศษหมายเลข 81  ถนนรัตนาธิเบศร์ (ทางหลวงแผ่นดินหมายเลข 302)  ถนนบางกรวย-ไทรน้อย (ทางหลวงแผ่นดินหมายเลข 3215 และ 3584)  ทางหลวงแผ่นดินหมายเลข 3901 (คู่ขนานกาญจนาภิเษกด้านนอก)  ทางหลวงแผ่นดินหมายเลข 3902 (คู่ขนานกาญจนาภิเษกด้านใน)  ถนนบางม่วง-บางคูลัด (ทางหลวงชนบท นบ.1001)  ถนนบางรักใหญ่-บ้านใหม่ (ทางหลวงชนบท นบ.1009):  ถนนบางใหญ่-บางคูลัด (ทางหลวงชนบท นบ.1026)  ถนนไทรน้อย-ดอนตะลุมพุก (ทางหลวงชนบท นบ.5027)  ทางหลวงชนบท นบ.1016 (แยกทางหลวงหมายเลข 9 - บ้านคลองกำนันจิตร)  ทางหลวงชนบท นบ.5005 (ประชาอุทิศ-วัดหลังบาง)  ทางหลวงชนบท นบ.5035 (แยกพ่อปู่-ตลาดบางคูลัด)  ทางหลวงชนบท นบ.5014 (บ้านใหม่จงถนอม-บ้านใหม่)  ทางหลวงท้องถิ่น นบ.ถ 1-0010 (โรงเรียนเตรียมอุดมศึกษาพัฒนาการบางใหญ่-วัดสวนแก้ว)
การคมนาคมทางน้ำ

การคมนาคมทางน้ำเคยเป็นเส้นทางการคมนาคมหลักของบางใหญ่เก่ามาแต่ครั้งก่อนกรุงศรีอยุทธยา เนื่องจากคลองอ้อมนนท์และคลองบางกอกน้อยเคยเป็นแม่น้ำเจ้าพระยามาก่อน แต่เนื่องจากมีการตัดคลองลัดบริเวณนนทบุรีในปี พ.ศ. 2179 รัชสมัยพระเจ้าปราสาททอง ทำให้แม่น้ำเจ้าพระยาเปลี่ยนไปทางคลองลัดใหม่ ส่วนแม่น้ำเดิมมีความตื้นเขินและขนาดลดลงกลายเป็นคลองอ้อมนนท์ คลองบางกอกน้อย และคลองบางกรวยไป ปัจจุบันถึงแม้ประชาชนส่วนใหญ่จะใช้การสัญจรทางบกแล้ว แต่การสัญจรทางน้ำก็ยังมีการใช้อยู่สม่ำเสมอ และคลองสายสำคัญที่ผ่านบางใหญ่เก่านี้มี 3 สาย คือ
คลองอ้อมนนท์ เริ่มจากสามแยกบางใหญ่ ขึ้นไปทางเหนือไปออกแม่น้ำเจ้าพระยาปัจจุบันบริเวณสะพานมหาเจษฎาบดินทรานุสรณ์ นนทบุรี
คลองบางใหญ่ เริ่มจากสามแยกบางใหญ่ ไปทางตะวันตก ตรงไปออกแม่น้ำท่าจีน จ.นครปฐม
คลองบางกอกน้อย เริ่มจากสามแยกบางใหญ่ ไปทางใต้ ไปออกแม่น้ำเจ้าพระยาที่บริเวณโรงพยาบาลศิริราช กรุงเทพ
ในอดีตเมื่อสุนทรภู่เดินทางไกลและแต่งนิราศบรรยายระหว่างการเดินทางทางเรือจากกรุงเทพไปนครปฐมและสุพรรณบุรี ก็พายเรือมาตามคลองบางกอกน้อยถึงบางใหญ่แล้วจึงเลี้ยวซ้ายเข้าคลองบางใหญ่บริเวณอำเภอบางใหญ่เก่านี้เอง โดยหลักฐานการเดินทางมาก็ปรากฎอยู่ในนิราศพระประธมและนิราศสุพรรณ
การขนส่งทางราง

รถไฟฟ้ามหานคร สายฉลองรัชธรรม
โรงพยาบาล

โรงพยาบาลบางใหญ่
โรงพยาบาลเกษมราษฎร์ อินเตอร์เนชั่นแนลรัตนาธิเบศร์
แหล่งข้อมูลอื่น

เว็บไซต์เทศบาลตำบลบางม่วง เก็บถาวร 2007-09-27 ที่ เวย์แบ็กแมชชีน
13°52′36″N 100°24′14″E﻿ / ﻿13.876667°N 100.403889°E﻿ / 13.876667; 100.403889
แผนที่และภาพถ่ายทางอากาศของ อำเภอบางใหญ่
แผนที่ จาก มัลติแมป โกลบอลไกด์ หรือ กูเกิลแผนที่
ภาพถ่ายทางอากาศ จาก เทอร์ราเซิร์ฟเวอร์
ภาพถ่ายดาวเทียม จาก วิกิแมเปีย
กรองกาญจน์ วีสมหมาย

| กรองกาญจน์ วีสมหมายม> ป.ช., ม.ว.ม..ข้อมูลส่วนบุคคล |
| --- | --- |
เกิด: 20 ตุลาคม พ.ศ. 2482 (85 ปี) อำเภอห้วยทับทัน จังหวัดศรีสะเกษ
คู่สมรส: บุญชง วีสมหมาย

ทันตแพทย์หญิง กรองกาญจน์ วีสมหมาย (เกิด 20 ตุลาคม พ.ศ. 2482) อดีตสมาชิกสภาผู้แทนราษฎรจังหวัดศรีสะเกษ 5 สมัย อดีตสมาชิกวุฒิสภาจังหวัดศรีสะเกษ เป็นภริยาของบุญชง วีสมหมาย อดีตรองประธานสภาผู้แทนราษฎร
ประวัติ

กรองกาญจน์ วีสมหมาย เกิดเมื่อวันที่ 20 ตุลาคม พ.ศ. 2482 ณ ตำบลกล้วยกว้าง  อำเภอห้วยทับทัน จังหวัดศรีสะเกษ สำเร็จการศึกษาทันตแพทยศาสตรบัณฑิต จากมหาวิทยาลัยมหิดล สมรสกับบุญชง วีสมหมาย อดีต ส.ส.ศรีสะเกษ
กรองกาญจน์ วีสมหมาย เริ่มเข้าสู่งานการเมืองในปี พ.ศ. 2522 ลงสมัครรับเลือกตั้งสมาชิกสภาผู้แทนราษฎรจังหวัดศรีสะเกษ ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2522 ในนามพรรคกิจสังคม และได้รับเลือกตั้งต่อเนื่อง 4 สมัย โดยไม่ย้ายพรรคเลย คือ การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2526 การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2529 และการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2531
ต่อมาในการเลือกตั้งสมาชิกสภาผู้แทนราษฎรไทยเป็นการทั่วไป มีนาคม พ.ศ. 2535 จึงย้ายไปสังกัดพรรคความหวังใหม่ และได้รับเลือกตั้งอีกเป็นสมัยที่ 5
กรองกาญจน์ เคยเป็นที่ปรึกษารองนายกรัฐมนตรี ที่ปรึกษารัฐมนตรีว่าการกระทรวงสาธารณสุข เลขานุการรัฐมนตรีว่าการกระทรวงพาณิชย์ พ.ศ. 2534
ในปี พ.ศ. 2539 ได้รับแต่งตั้งเป็นสมาชิกวุฒิสภา ในวุฒิสภาไทย ชุดที่ 7 และในการเลือกตั้งสมาชิกวุฒิสภาไทยเป็นการทั่วไป พ.ศ. 2543 ซึ่งเป็นการเลือกตั้งสมาชิกวุฒิสภาครั้งแรกในประเทศไทย ตามบทบัญญัติของรัฐธรรมนูญแห่งราชอาณาจักรไทย พุทธศักราช 2540 กรองกาญจน์ ได้รับเลือกตั้งเป็นสมาชิกวุฒิสภาจังหวัดศรีสะเกษ
ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2550 กรองกาญจน์ ได้ลงสมัครรับเลือกตั้ง ส.ส.ระบบสัดส่วน ในนามพรรคชาติไทย แต่ไม่ได้รับเลือกตั้ง
เครื่องราชอิสริยาภรณ์

พ.ศ. 2539 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นสูงสุด มหาปรมาภรณ์ช้างเผือก (ม.ป.ช.)
พ.ศ. 2530 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
X (อัลบั้มเอ็ด ชีแรน)

X  (อ่านว่า มัลติพาย) เป็นสตูดิโออัลบั้มที่ 2 ของนักร้อง นักประพันธ์เพลงชาวอังกฤษ เอ็ด ชีแรน วางจำหน่ายในวันที่ 20 มิถุนายน ค.ศ. 2014 ในประเทศออสเตรเลีย และนิวซีแลนด์, และวางจำหน่ายทั่วโลกในวันที่ 23 มิถุนายน ค.ศ. 2014 จากค่าย Asylum Records และ Atlantic Records
การรับรอง

| ประเทศ | การรับรอง | จำนวนหน่วยที่รับรอง/ยอดขาย |
| --- | --- | --- |
| Australia (ARIA) | 9× Platinum | 630,000^ |
| Austria (IFPI Austria) | 2× Platinum | 30,000* |
| Belgium (BEA) | Gold | 15,000‡ |
| Canada (Music Canada) | 8× Platinum | 640,000‡ |
| Denmark (IFPI Danmark) | 8× Platinum | 160,000‡ |
| Finland (Musiikkituottajat) | Platinum | 19,618 |
| France (SNEP) | 2× Platinum | 200,000* |
| Germany (BVMI) | 7× Gold | 700,000‡ |
| Hungary (MAHASZ) | Platinum | 2,000^ |
| Ireland (IRMA) | 14× Platinum | 210,000^ |
| Italy (FIMI) | 2× Platinum | 100,000* |
| Mexico (AMPROFON) | Gold | 30,000^ |
| New Zealand (RMNZ) | 13× Platinum | 195,000‡ |
| Norway (IFPI Norway) | Gold | 15,000* |
| Poland (ZPAV) | Diamond | 100,000‡ |
| Portugal (AFP) | Platinum | 15,000^ |
| Spain (PROMUSICAE) | Gold | 20,000‡ |
| Sweden (GLF) | Platinum | 40,000‡ |
| Switzerland (IFPI Switzerland) | 2× Platinum | 40,000^ |
| United Kingdom (BPI) | 11× Platinum | 3,300,000 |
| United States (RIAA) | 4× Platinum | 2,170,000 |
สรุป
| Europe (IFPI) | 2× Platinum | 2,000,000* |
 *ตัวเลขยอดขายขึ้นกับการรับรองอย่างเดียว ^ตัวเลขการจัดส่งขึ้นอยู่กับการรับรองเพียงอย่างเดียว ‡ตัวเลขสตรีมมิงและยอดขายขึ้นอยู่กับการรับรองเพียงอย่างเดียว
ประวัติการวางจำหน่าย

| ประเทศ | วันที่ | แพ็ดเก็จ | รูปแบบ | ค่าย | Ref>  |
| --- | --- | --- | --- | --- | --- |
| Australia | 20 June 2014 | Standard Deluxe | CD Digital download | Warner Bros. |  |
| Germany | 20 June 2014 | Standard Deluxe | CD Digital download | Warner Bros. |  |
| New Zealand | 20 June 2014 | Standard Deluxe | CD Digital download | Warner Bros. |  |
| United Kingdom | 23 June 2014 | Standard Deluxe | CD Digital download | Warner Bros. |  |
| United States | 23 June 2014 | Standard Deluxe | CD Digital download | Warner Bros. |  |
| France | 24 November 2014 | Collector Edition | 2CD | Warner Bros. |  |
| Various | 13 November 2015 | Wembley Edition | CD/DVD Digital download | Warner Bros. |  |
โต้นปานละ

นะโต้นปานละ
โต้นปานละ (พม่า: သုံးပန်လှ, ออกเสียง: [θóʊɰ̃ báɰ̃ l̥a̰]) เป็นหนึ่งในนะหลวง 37 ตนของพม่า นางเป็นชาวมอญจากหมู่บ้านที่ชื่อตะกุนวัน เธอมีสมญานามว่า "สวยทั้งช่วงสามเวลาในหนึ่งวัน"" นางถูกพระราชทานแก่พระเจ้าดุตะบองแห่งแปร แต่พระมเหสีทรงอิจฉาในความงามของนางจึงตรัสกับกษัตริย์ว่านางน่าเกลียดและอ้วนมากจนไม่สามารถผ่านประตูเมืองได้ เมื่อได้ยินเช่นนั้นกษัตริย์จึงทรงปฏิเสธที่จะสมรสกับนาง ซึ่งต่อมานางก็เสียชีวิตจากความสิ้นหวัง อีกเรื่องเล่าหนึ่งระบุว่านางเป็นน้องสาวของ มองทินเด และสมรสกับกษัตริย์สมิงทอยามะแห่งอุตตะลา มีพระธิดาหนึ่งพระองค์คือ ชีนเนมิ แต่นางเสียชีวิตด้วยอาการป่วยกะทันหัน รูปลักษณ์ของนะแสดงเป็นท่ายืนบนฐานที่ทูนโดยอมนุษย์หัวช้าง เธอสวมมงกุฎ มือขวาวางบนหน้าอก และมือซ้ายวางข้างลำตัว
เคมบริดจ์ (รัฐแมสซาชูเซตส์)

| เคมบริดจ์ |
| --- | --- |
นคร
ตึกระฟ้าเคมบริดจ์หอสมุดไวเดนเนอร์สตาลาเซนเตอร์เซนทรัลสแควร์แม่น้ำชาลส์ในเวลากลางคืนบอสตันมองจากสุสานมอนต์ออเบิร์น
   ธง ตรา
คำขวัญ: Literis Antiquis Novis Institutis Decora (ละติน) "Distinguished for Classical Learning and New Institutions""
ที่ตั้งของเคมบริดจ์ในเทศมณฑลมิดเดิลเซกซ์ รัฐแมสซาชูเซตส์
เคมบริดจ์ที่ตั้งของเคมบริดจ์ในสหรัฐแสดงแผนที่รัฐแมสซาชูเซตส์เคมบริดจ์เคมบริดจ์ (สหรัฐ)แสดงแผนที่สหรัฐ
พิกัด: 42°22′25″N 71°06′38″W﻿ / ﻿42.37361°N 71.11056°W﻿ / 42.37361; -71.11056
ประเทศ:  สหรัฐ
รัฐ: แมสซาชูเซตส์
เทศมณฑล: มิดเดิลเซกซ์
ภูมิภาค: นิวอิงแลนด์
ตั้งถิ่นฐาน: 1630
Incorporated: 1636
นคร: 1846
ตั้งชื่อจาก: มหาวิทยาลัยเคมบริดจ์
การปกครอง
 • ประเภท: ผู้จัดการสภา-นคร
 • นายกเทศมนตรี: Sumbul Siddiqui
 • รองนายกเทศมนตรี: Alanna Mallon
 • City Manager: Yi-An Huang
พื้นที่
 • ทั้งหมด: 7.10 ตร.ไมล์ (18.40 ตร.กม.)
 • พื้นดิน: 6.40 ตร.ไมล์ (16.57 ตร.กม.)
 • พื้นน้ำ: 0.71 ตร.ไมล์ (1.83 ตร.กม.)
ความสูง: 40 ฟุต (12 เมตร)
ประชากร (2020)
 • ทั้งหมด: 118,403 คน
 • ความหนาแน่น: 18,512.04 คน/ตร.ไมล์ (7,147.01 คน/ตร.กม.)
เขตเวลา: UTC−5 (ตะวันออก)
 • ฤดูร้อน  (เวลาออมแสง): UTC−4 (ตะวันออก)
รหัส ZIP: 02138-02142
รหัสพื้นที่: 617 / 857
รหัส FIPS: 25-11000
GNIS feature ID: 0617365
เว็บไซต์: cambridgema.gov
เคมบริดจ์ (อังกฤษ: Cambridge) เป็นเมืองในรัฐแมสซาชูเซตส์ สหรัฐ เป็นที่รู้จักกันดีในฐานะเป็นที่ตั้งของมหาวิทยาลัยสำคัญคือ มหาวิทยาลัยฮาร์วาร์ด และสถาบันเทคโนโลยีแมสซาชูเซตส์ มีจำนวนประชากร 105,162 คน ในพ.ศ. 2553
เคมบริดจ์ก่อตั้งโดยกลุ่มพิวริตัน ชื่อเมืองตั้งตามเมืองเคมบริดจ์ ในประเทศอังกฤษ
แหล่งข้อมูลอื่น

เว็บไซต์ทางการ
ดูข้อมูลทางภูมิศาสตร์ที่เกี่ยวข้องกับ เคมบริดจ์ (รัฐแมสซาชูเซตส์) ที่โอเพินสตรีตแมป
เคมบริดจ์ (รัฐแมสซาชูเซตส์) ที่เว็บไซต์ Curlie
The Innovation Trail - History of invention in Cambridge and Boston
| ฐานข้อมูลการควบคุมรายการหลักฐาน  |
| --- | --- |
นานาชาติ:  FAST  VIAF  เวิลด์แคต 
ประจำชาติ:  สเปน  ฝรั่งเศส  BnF data  เยอรมนี  อิสราเอล  สหรัฐ  เช็กเกีย 
ภูมิศาสตร์:  มิวสิกเบรนซ์ พื้นที่ 
อื่น ๆ:  NARA  IdRef
พระนางราชธาตุกัลยา

| พระนางราชธาตุกัลยา  ရာဇ ဓာတု ကလျာ |
| --- | --- |
พระราชานุสาวรีย์นะฉิ่นเหน่าง์กับราชธาตุกัลยาที่ตองอู
พระชายาในพระมหาอุปราชแห่งเกตุมะดี
ดำรงพระยศ: 21 มีนาคม [ตามปฎิทินเก่า: 11 มีนาคม] 1603 – พฤศจิกายน ค.ศ. 1603
ราชาภิเษก: 21 มีนาคม [ตามปฎิทินเก่า: 11 มีนาคม] 1603
ก่อนหน้า: พระนางเมงเกงสอ
ถัดไป: ไม่ทราบ
พระวรชายาในพระมหาอุปราชา
ดำรงพระยศ: ป. พฤศจิกายน ค.ศ. 1586 – 8 กุมภาพันธ์ [ตามปฎิทินเก่า: 29 มกราคม] 1593
ก่อนหน้า: พระนางนะชีนแมดอ
ถัดไป: ไม่ทราบ

ประสูติ: 12 พฤศจิกายน ค.ศ. 1559   วันอาทิตย์ ขึ้น 14 ค่ำ เดือน นะดอ 921 ME พะโค   จักรวรรดิตองอู
สิ้นพระชนม์: พฤศจิกายน ค.ศ. 1603   เดือน ดะซองโม่น 965 ME (ประมาณ 44 พรรษา) ตองอู
คู่อภิเษก: มังกยอชวา (ค.ศ. 1586–1593, พระองค์สวรรคต)   นะฉิ่นเหน่าง์ (ค.ศ. 1603)
พระราชบุตร: ไม่มี
ราชวงศ์: ตองอู
พระราชบิดา: พระเจ้าบุเรงนอง
พระราชมารดา: พระนางราชเทวี
ศาสนา: พุทธเถรวาท
พระนางราชธาตุกัลยา (พม่า: ရာဇ ဓာတု ကလျာ, ออกเสียง: [jàza̰  dàdṵ kələjà]; 12 พฤศจิกายน ค.ศ. 1559 – พฤศจิกายน ค.ศ. 1603) เป็นพระวรชายาในพระมหาอุปราชาใน ค.ศ. 1586 ถึง 1593 และพระชายาในพระมหาอุปราชแห่งตองอูเป็นเวลาเจ็ดเดือนใน ค.ศ. 1603 พระนางเป็นที่รู้จักจากพระสิริโฉมที่งดงามซึ่งนะฉิ่นเหน่าง์ พระสวามีองค์ที่ 2 ได้นิพนธ์บทกวีถึงความงามของพระนาง
พระประวัติช่วงต้น

พระนางราชธาตุกัลยาประสูติเมื่อวันที่ 12 พฤศจิกายน ค.ศ. 1559 ที่หงสาวดี เป็นพระราชธิดาของพระเจ้าบุเรงนองที่ประสูติจากพระนางราชเทวี พระนางมีพระนามว่า ราชธาตุกัลยา เพราะพระนางเสด็จพระราชสมภพในวันอุทิศพระธาตุในมหาเจดีย์ที่หงสาวดีครั้งแรก พระนางสืบเชื้อสายจากอาณาจักรอังวะทางฝั่งของพระมารดา โดยพระนางมีพระเชษฐาและพระอนุชาร่วมพระบิดาพระมารดาเดียวกันอีก 2 พระองค์ พระเชษฐาคือ นรธาเมงสอ และพระอนุชา สิริสุธรรมราชา ซึ่งทั้งสามพระองค์เจริญพระชนม์ที่พระราชวังกัมโพชธานีในหงสาวดี และได้เลื่อนขึ้นเป็นเชื้อพระวงศ์ชั้นสูงเมื่อเดือนมีนาคม ค.ศ. 1563 เมื่อพระมารดาได้รับการสถาปนาเป็นพระมเหสีองค์ที่ 3 และองค์สุดท้ายของพระเจ้าบุเรงนอง
พระนางได้รับการศึกษาในพระราชวังซึ่งพระนางโปรดการแต่งกลอน (และต่อมากลายเป็นกวีที่มีชื่อเสียง) เมื่อพระชนมายุ 15 พรรษาพระนางได้เข้าพิธีชินบยู หรือพิธีเจาะหูของเด็กผู้หญิงเมื่อวันที่ 27 กุมภาพันธ์ ค.ศ. 1574
ในวัฒนธรรมร่วมสมัย

พระนางราชธาตุกัลยาเป็นตัวละครในละครโทรทัศน์ไทย ตำนานสมเด็จพระนเรศวรมหาราช เดอะซีรีส์ ภาคศึกล้างแผ่นดิน รับบทโดย สลิตา กลิ่นจันทน์
บรรณานุกรม

Htin Aung, Maung (1967). A History of Burma. New York and London: Cambridge University Press.
Kala, U (1724). Maha Yazawin (ภาษาพม่า). Vol. 1–3 (2006, 4th printing ed.). Yangon: Ya-Pyei Publishing.
Ohn Shwe, U; Natshinnaung (1920). Natshinnaung Yadu Collection (ภาษาพม่า) (1966, 3rd printing ed.). Yangon: Hanthawaddy.
Rhys Davids, Thomas William; William Stede (1993). Pali–English Dictionary (reprint ed.). Delhi: Motilal Banarsidass. ISBN 9788120811447.
Royal Historical Commission of Burma (1832). Hmannan Yazawin (ภาษาพม่า). Vol. 1–3 (2003 ed.). Yangon: Ministry of Information, Myanmar.
พระนางนะชีนแมดอ

| พระนางนะชีนแมดอ> พระวรชายาในพระมหาอุปราชา |
| --- | --- |
ดำรงพระยศ: 15 ตุลาคม ค.ศ. 1581 – ป. พฤศจิกายน ค.ศ. 1586
ก่อนหน้า: หงสาวดีมิบะยา
ถัดไป: พระนางราชธาตุกัลยา

ประสูติ: ค.ศ. 1556   918 ME อังวะ, จักรวรรดิตองอู
สวรรคต: หลังวันที่ 5 กันยายน ค.ศ. 1610 อังวะ
คู่อภิเษก: มังกยอชวา (หย่าใน ค.ศ. 1586)
พระราชบุตร: ไม่มี
ราชวงศ์: ตองอู
พระราชบิดา: พระเจ้าตะโดเมงสอแห่งอังวะ
พระราชมารดา: อังวะมิบะยา
ศาสนา: พุทธเถรวาท
พระนางนะชีนแมดอ (พม่า: နတ်ရှင် မယ်တော် หรือ နတ်သျှင် မယ်တော်, ออกเสียง: [naʔ.ʃɪ̀ɰ̃ mɛ̀.dɔ̀]) เป็นเจ้าหญิงรัชทายาทแห่งราชวงศ์ตองอูของพม่าใน ค.ศ. 1581 ถึง 1586
ประวัติช่วงต้น

พระนางนะชีนแมดอเป็นพระธิดาพระองค์เดียวของพระเจ้าตะโดเมงสอแห่งอังวะ พระอนุชาต่างพระมารดาของพระเจ้าบุเรงนอง อุปราชแห่งเมืองอังวะและพระนางอังวะมิบะยาใน ค.ศ. 1556 ซึ่งทั้งสองพระองค์มีความสัมพันธ์เป็น พระปิตุลา (ลุง) – พระนัดดา (หลาน) พระนางนะชีนแมดอเจริญพระชนม์ใน อังวะ พระนางต่อมาได้ย้ายมาประทับที่หงสาวดี เนื่องจากพระนางได้อภิเษกกับมังกะยอชวา ซึ่งเป็นพระญาติชั้น 1 ทางฝ่ายพระมารดาและพระญาติห่าง ๆ ทางฝั่งพระบิดา
ในวัฒนธรรมร่วมสมัย

พระนางนะชีนแมดอเป็นตัวละครในละครโทรทัศน์ไทย ตำนานสมเด็จพระนเรศวรมหาราช เดอะซีรีส์ ภาคศึกล้างแผ่นดิน รับบทโดย ไรวินทร์ รัศมีนิยมวุฒิ
บรรณานุกรม

Kala, U (1724). Maha Yazawin (ภาษาพม่า). Vol. 1–3 (2006, 4th printing ed.). Yangon: Ya-Pyei Publishing.
Royal Historical Commission of Burma (1832). Hmannan Yazawin (ภาษาพม่า). Vol. 1–3 (2003 ed.). Yangon: Ministry of Information, Myanmar.
Than Kho, Shin (1615). Minye Deibba Egyin (ภาษาพม่า) (1967 ed.). Yangon: Hanthawaddy Press.